Борис Младенов-Young
Издадоха ми нов паспорт… Подмяна…

chitanka.info

Издадоха ми нов паспорт… Подмяна!

От снимката ме гледа стар човек —

съсухрен и набръчкан като шпек,

с коси, покрити сякаш с бяла пяна.

Прочетох два-три пъти имената —

не можех да повярвам, че съм аз.

„За жалост, ти си! — в мен отекна глас.

О’кей е и рождената ти дата.“

Рождена дата! Нещо в миг ме жегна:

„Какво се чудиш, старче, погледни! —

навършил си седемдесет и три…“

И тежка мъка гърлото ми стегна.

На работа с години се отдал,

не съм усетил, че съм остарял.

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.